title: 1971 m. spalio 12 d. Tarybos direktyva dėl valstybių narių įstatymų, reglamentuojančių grūdų hektolitro masės matavimą, suderinimo

text:
Svarbus teisinis pranešimas

|

31971L0347

Oficialusis leidinys L 239 , 25/10/1971 p. 0001 - 0008 specialusis leidimas suomių kalba: skyrius 13 tomas 2 p. 0075  specialusis leidimas danų kalba: serija I skyrius 1971(III) p. 0757  specialusis leidimas švedų kalba: skyrius 13 tomas 2 p. 0075  specialusis leidimas anglų kalba: serija I skyrius 1971(III) p. 0852  specialusis leidimas graikų k.: skyrius 13 tomas 1 p. 0214  specialusis leidimas ispanų kalba: skyrius 13 tomas 2 p. 0091  specialusis leidimas portugalų kalba skyrius 13 tomas 2 p. 0091

		Tarybos direktyva1971 m. spalio 12 d.dėl valstybių narių įstatymų, reglamentuojančių grūdų hektolitro masės matavimą, suderinimo(71/347/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi valstybės narės naudoja skirtingus grūdų hektolitro masės matuoklius ir metodus, o tai turi tiesioginės įtakos bendrosios rinkos veikimui; kadangi suderinus įstatymus šioje srityje palengvės prekyba ne tik grūdais, bet ir matuokliais;kadangi tam tikslui patartina apibrėžti konkrečią charakteristiką, vadinamą "hektolitro masė", ir nustatyti techninius reikalavimus, kuriuos turi atitikti etaloniniai matuokliai, naudojami šiai pamatinei vertei nustatyti;kadangi matuokliai, kurių tikslumas nustatomas etaloninių matuoklių tikslumo atžvilgiu ir kuriems taikoma kontrolė, numatyta 1971 m. liepos 26 d. Tarybos direktyvoje dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo [3] suteikia pakankamas garantijas, pagrindžiančias jų teisėtą naudojimą visose valstybėse narėse; kadangi pagal tai šie matuokliai gali būti pateikiami rinkai visoje Bendrijoje;kadangi dėl valstybių narių vidaus prekybos būtina uždrausti matuoti grūdų hektolitro masę taikant įvairias šiuo metu Bendrijoje galiojančias nuostatas bei svėrimo metodus; kadangi išimtinis ir privalomas EEB hektolitro masės taikymas visose valstybėse narėse užkirs kelią dėl šio matavimo metodo kylantiems ginčams Bendrijos vidaus prekyboje,PRIĖMĖ ŠIĄ DIREKTYVĄ:1 straipsnisŠia direktyva nustatoma:a) grūdų charakteristikos, vadinamos "EEB hektolitro masė" ("masse à l’hectolitre CEE", "EEG natuurgewicht", "EWG-Schüttdichte", "peso ettolitrico CEE"), apibrėžimas;b) pamatinio etaloninio matuoklio, naudojamo EEB hektolitro masei nustatyti, techninės konstrukcijos ir naudojimo reikalavimai;c) sąlygos, kurias turi atitikti darbiniai matuokliai, naudojami EEB hektolitro masei matuoti.2 straipsnis1. EEB hektolitro masė yra kilogramais išreikštos masės ir hektolitrais išreikšto tūrio dalmuo, nustatytas bet kurios rūšies grūdams, matuojant šios direktyvos nuostatas atitinkančiu matuokliu ir taikant šios direktyvos nuostatose numatytą metodą.2. "Pamatinė" EEB hektolitro masė yra EEB hektolitro masė, nustatyta matuojant etaloniniu Bendrijos ar nacionaliniu matuokliu, sukonstruotu ir naudojamu laikantis I priedo I ir II skyrių nurodymų.3. Normatyvinė EEB hektolitro masė išreiškiama kilogramais hektolitrui vienos šimtosios tikslumu.3 straipsnis1. Bendrijos etaloninis matuoklis atiduodamas saugoti Vokietijos Federacinės Respublikos Metrologijos tarnybai. Bent kas dešimt metų nacionaliniai etaloniniai matuokliai sutikrinami su Bendrijos etaloniniu matuokliu laikantis I priedo reikalavimų ir atitinkamai sureguliuojami naudojant to paties tipo kilnojamąjį etaloninį matuoklį.2. Kilnojamajame etaloniniame matuoklyje nėra svėrimo įtaiso, tačiau kitos jo charakteristikos tiksliai tokios pat kaip Bendrijos ir nacionalinių etaloninių matuoklių.4 straipsnis1. Prekyboje terminas "EEB hektolitro masė" gali būti vartojamas tik šios direktyvos reikalavimus atitinkančiais matuokliais išmatuotai grūdų charakteristikai apibūdinti.2. Valstybių narių vidaus prekyboje grūdais hektolitro mase gali būti vadinama charakteristika, atitinkanti pirmiau apibrėžtą EEB hektolitro masę.5 straipsnisMatuokliai, naudojami EEB grūdų hektolitro masei nustatyti prekybos tikslams, atitinka II priedo reikalavimus.Jiems taikomas EEB modelio patvirtinimas ir EEB pirminė patikra.Jie sukonstruoti ir naudojami laikantis EEB modelio patvirtinimo liudijime numatytų sąlygų.Ant jų dedamos EEB žymenys ir simboliai.6 straipsnisNė viena valstybė narė negali atsisakyti, uždrausti ar apriboti matuoklių, naudojamų EEB hektolitro masei nustatyti pateikimo rinkai ar jų naudojimo, jeigu ant tokių matuoklių uždėtas EEB modelio patvirtinimo simbolis ir EEB pirminės patikros žymuo.7 straipsnis1. Valstybės narės per 18 mėnesių nuo šios direktyvos paskelbimo dienos priima įstatymus ir kitus teisės aktus, būtinus, kad būtų laikomasi šios direktyvos, ir apie tai nedelsdamos praneša Komisijai.2. Valstybės narės užtikrina, kad Komisijai būtų pateikti šios direktyvos taikymo srityje priimtų pagrindinių nacionalinių teisės aktų nuostatų tekstai.8 straipsnisŠi direktyva skirta valstybėms narėms.Priimta Liuksemburge, 1971 m. spalio 12 d.Tarybos varduPirmininkasL. Viglianesi[1] OL C 63, 1969 5 28, p. 27.[2] OL C 4, 1969 1 14, p. 4.[3] OL L 202, 1971 9 6, p. 1.--------------------------------------------------I PRIEDASETALONINIAI MATUOKLIAI EEB GRŪDŲ HEKTOLITRO MASEI MATUOTII. KONSTRUKCIJOS REIKALAVIMAI1. Etaloninius matuoklius sudaro tūrio matas, pildymo įtaisas, grandiklis, svėrimo įtaisas ir pildymo talpykla.Visos matuoklio dalys sukonstruojamos tvirtai ir kruopščiai; visi grūdus liečiantys paviršiai lygūs ir pagaminti iš tvirto metalo, pvz., žalvario, nerūdijančiojo plieno, pakankamai stori, kad normaliomis naudojimo sąlygomis išlaikytų formą.2. Tūrio matas2.1. Tūrio matas yra vertikalaus apskritojo cilindro, kurio viršutinė briauna yra poliruota statmenai jo ašiai, formos.2.2. Pildant tūrio matas visada laikomas toje pačioje padėtyje po pildymo įtaisu.2.3. Kai tūrio matas yra pildymo padėtyje, virš jo pritvirtinamas pildymo žiedas, kuris įtaisomas išilgai tos pačios ašies, o jo vidinis skersmuo yra toks pat kaip ir tūrio mato. Grandiklio peilis tarp šių dviejų sudėtinių dalių gali judėti palikdamas nedidelį tarpelį.3. Pildymo įtaisas3.1. Pildymo įtaisas susideda iš piltuvo, prie kurio pritvirtintas uždariklis ir reguliatorius.3.2. Piltuvas yra nupjautinio kūgio formos. Prie jo pritvirtinta viršutinė cilindrinė dalis ir apatinė kūgiškoji išmetimo tūta su uždarikliu.3.3. Piltuvas pritvirtinamas taip, kad pildymo padėtyje jo ašis būtų vertikali ir sutaptų su tūrio mato ašimi.3.4. Reguliatoriaus profilis tiksliai apibrėžtas. Jis nukreipiamas žemyn į apatinę išmetimo tūtą ir jo padėtį galima reguliuoti vertikalia kryptimi. Jo ašis sutampa su piltuvo ašimi.4. Grandiklis4.1. Grandiklį sudaro grandiklio peilis, kreipiklis ir traukiklis.4.2. Grandiklio peilis yra plokščias, horizontalus ir naudojamas nekeičia savo formos.4.3. Kreipiklis verčia grandiklio peilio judėti tarp apatinės pildymo žiedo briaunos ir viršutinės tūrio mato briaunos.4.4. Traukiklis traukia grandiklio peilį, kuris tolygiai juda per grūdus.4.5. Pripildžius ir pasvėrus tūrio matą, ant grandiklio peilio esantis grūdų perteklius pildymo žiede surenkamas į talpyklą.5. Svėrimo įtaisas5.1. Grūdų pripildytas tūrio matas pasveriamas lygiapetėmis 50 kg leidžiamosios apkrovos svarstyklėmis.5.2. Svarstyklių svėrimo platformos masė atsveria tuščią tūrio matą.6. Bendroji sąranka6.1. Įvairios matuoklio dalys, išskyrus tūrio matą ir svarstykles, pritvirtinamos prie rėmo taip, kad pildymo padėtyje viršutinė tūrio mato briauna būtų horizontali.6.2. Ant matuoklio rėmo pritvirtinamas bent 500 mm ilgio svambalas arba spiritinis gulsčiukas. Kai pildymo padėtyje viršutinė tūrio mato briauna būtų horizontali, šie įtaisai turi būti tarp atskaitos žymių.7. Įvairių komponentų matmenysTūrio matasVidinis skersmuo | 295 mm ± 1 mm |Tūris | 20 L ± 0,01 L |Atstumas tarp tūrio mato vidinio dugno paviršiaus ir piltuvo apatinio kūgiškosios išmetimo tūtos dugno krašto | 500 mm ± 2 mm |Atstumas tarp grandiklio peilio ir tūrio mato briaunos | 0,5 mm ± 0,2 mm |Pildymo žiedasVidinis skersmuo | 295 mm ± 1 mm |PiltuvasViršutinės cilindrinės dalies ašies ilgis | 120 mm ± 2 mm |Kūginės dalies ašies ilgis | 240 mm ± 1 mm |Apatinės kūgiškosios išmetimo tūtos ašies ilgis | 80 mm ± 0,5 mm |Visas piltuvo ašies ilgis | 440 mm ± 3 mm |Viršutinės cilindrinės dalies vidinis skersmuo | 390 mm ± 1 mm |Kūgiškosios išmetimo tūtos vidinis skersmuo: | |viršuje (g’) | 84,5 mm ± 0,5 mm |apačioje (g’’) | 86,5 ± 0,5 mm |Skirtumas g’’ – g’ | 2 mm ± 0,5 mm |ReguliatoriusStrypo skersmuo | 11 mm ± 0,2 mm |Angos spindulys | 16 mm ± 0,5 mm |Cilindrinės dalies aukštis | 5 mm ± 0,5 mm |Cilindrinės dalies skersmuo | 33 mm ± 0,2 mm |GrandiklisTraukimo svarmens masė | 5 kg ± 0,1 kg |Pildymo talpyklaTūris iki briaunų | 24 L ± 0,1 L |8. BrėžinysEtaloninis matuoklis parodytas pridedamoje diagramoje.II. NAUDOJIMO INSTRUKCIJAMatuojami grūdai turi būti be priemaišų ir apytiksliai aplinkos temperatūros. Jie turi būti išdžiovinti ore, t. y. esant higroskopinei pusiausvyrai su aplinkos oru. Tam jie paskleidžiami plonu sluoksniu ir neliečiami apie 10 valandų iki pernešimo. Santykinis aplinkos oro drėgnis neturi viršyti 60 %Hektolitro masė priklauso nuo to, kiek grūdų naudojama ir kaip jie pernešami į piltuvą. Todėl laikomasi tokios darbo tvarkos:Nustatomas tūrio matas 1 (žr. pridedamą diagramą) į pildymo padėtį taip, kad jo ašis sutaptų su pildymo žiedo 2 ašimi ir piltuvo 3 ašimi, pakeliamas svertas 15, kad fiksavimo strypu 16 būtų užfiksuotas minėtas tūrio matas toje padėtyje. Grandiklio peilis 9 nustumiamas į pradinę padėtį ir svertu 12 pritvirtinamas jį toje padėtyje. Naudojami apatiniai varžtai 19 rėmui 20 sureguliuoti taip, kad viršutinė tūrio mato briauna 1 pildant būtų horizontalioje plokštumoje.Tada į pildymo talpyklą įpilami 24 litrai grūdų (diagramoje neparodyta) ir jie supilami į piltuvą 3 prieš tai patikrinus, ar kūgiškosios išmetimo tūtos 8 uždariklis 4 yra uždarymo padėtyje. Tada patraukiama sklendė 5, kad atsidarytų uždariklis 4 (paskui jį atidarytą laiko skląstis 6), ir grūdai subyrėtų į tūrio matą 1, stovintį ant vežimėlio 14. Nuo išorinio poveikio taip byrančius grūdus apsaugo sandariklis 2 a. Atrama 14a apsaugo bėgius, kuriais rieda vežimėlio 14a ratukai, nuo deformacijos.Pripildžius visą tūrio matą, grūdų perteklius (apie 4 litrai), kuris buvo supiltas į piltuvą 3 tam, kad tūrio matas 1 būtų pripildytas tolygiai, paliekamas pildymo žiede 2. Siekiant atskirti šį perteklių nuo tūrio mato 1 turinio, reikia atidaryti sklendę 12, kuri sukasi apie veleno, pritvirtinto prie skersinio 11, centrinę ašį, taip paleidžiant grandiklio peilį 9. Grandiklio peilio 9, kurį išjudina traukimo svoris, priekinis kraštas turi būti pakankamai aštrus, kad nubrauktų nuo tūrio mato 1 briaunos grūdus, kurie gali trukdyti normaliam gramdymui. Kai grandiklio peilio ašmenys 9 pasiekia galutinę padėtį, svertu 15 ištraukiamas ant vežimėlio 14 stovintis tūrio matas 1, jus nuimamas nuo vežimėlio ir padedamas ant svarstyklių, o jo turinys pasveriamas ± 5 g tikslumu.Grandiklio peilis 9 atitraukiamas į pradinę padėtį, kad ant šio peilio ašmenų esantis grūdų perteklius nukristų į pildymo talpyklą 17; visi palaidi grūdai nukreipiami į talpyklą gaubtu 18. Paleidžiamas skląstis 6, sukant smagratį 4a uždaromas uždariklį 4.Prireikus atlikti kitą to paties ėminio matavimą, tūrio mate esantys grūdai turėtų būti kruopščiai sumaišomi su esančiais pildymo talpykloje.Norint nustatyti hektolitro masę, išreikštą kg/hl, reikia svėrimo įtaiso rodomą N vertę padalyti iš 0,2 hl.III. TIKRINIMAS IR REGULIAVIMAS1. Matmenys ir tūriai1.7 punkte nurodyti matmenys ir tūriai patikrinami reikiamo tikslumo matavimo priemonėmis.2. Veikimo tikrinimasNacionaliniai etaloniniai matuokliai tikrinami pagal Bendrijos etaloninius matuoklius ir atitinkamai sureguliuojami naudojant kilnojamąjį etaloninį matuoklį.2.1 Šiam tikrinimui naudojami gryni Manitoba kviečiai, kurių grūdai yra apytiksliai rutulio formos. Jų hektolitro masė turi būti ne mažesnė kaip 80 kg/hl. Jie turi būti išdžiovinti esant higroskopinei pusiausvyrai su aplinkos oru. Atliekami šeši matavimai laikantis II punkto nurodymų. Jei P yra etaloninis matuoklis, kurį reikia patikrinti, o N – EEB etaloninis matuoklis, matavimai atliekami taip:Lyginimo Nr. | 1 | 2 | 3 | 4 | 5 | 6 |Matuoklių seka | NP | PN | NP | PN | NP | PN |2.1.1. Skirtumo tarp atskirų P verčių ir jų vidutinės vertės paklaida negali būti didesnė kaip ± 10 g.2.1.2. Matuoklio paklaida yra skirtumas tarp šešių rodmenų P vidutinės vertės ir šešių rodmenų N vidutinės vertės. Didžiausia leidžiamoji paklaida yra ± 10 g.2.1.3. Jei 2.1.1. ir 2.1.2. papunkčiuose nurodytos didžiausios leidžiamosios paklaidos viršijamos, gali būti, kad grūdai dar yra nevienalyčiai, todėl juos reikia palikti paskleistus matavimo vietoje dar maždaug 10 valandų ir tada dar kartą patikrinti, kaip nurodyta 2.1 punkte.2.1.4. Jei viršijama tik 2.1.2 papunktyje nurodyta didžiausia leidžiamoji paklaida, reikia sureguliuoti matuoklį.Matuoklio rodmenis galima pakeisti perkeliant reguliatorių 7 į aukštesnę ar žemesnę padėtį.Perkėlus reguliatorių 7, kartojamas 2.1 punkte aprašytas tikrinimas.3. Svėrimo įtaisas3.1. Svėriniams nuo 10 iki 20 kg svarstyklių paklaida negali viršyti ± 0,01 % svėrinio masės.3.2. Naudojamų svarsčių suminė paklaida neturi viršyti ± 0,02 % jų vardinės masės.Pridedamos schemos paaiškinimas1. Tūrio matas2. Pildymo žiedas ir sandariklis 2a3. Piltuvas4. Uždariklis ir smagratis 4a5. Uždariklio sklendė6. Uždariklio skląstis7. Reguliatorius8. Kūgiškoji išmetimo tūta9. Grandiklio peilis10. Grandiklio peilio kreipiklis11. Skersinis ir atrama 11a12. Grandiklio peilio sklendė13. Tempimo svarmuo14. Vežimėlis ir bėgių atrama 14a15. Vežimėlio svertas16. Fiksavimo strypas17. Pildymo talpykla18. Gaubtas19. Apatiniai varžtai20. Rėmas+++++ TIFF +++++--------------------------------------------------II PRIEDASMATUOKLIAI EEB GRŪDŲ HEKTOLITRO MASEI NUSTATYTI1. Matuoklių EEB grūdų hektolitro masei nustatyti charakteristikos:a) jie suprojektuoti ir pagaminti taip, kad būtų užtikrintas patenkinamas matavimų kartojimasis ir atkuriamumas;b) hektolitro masės didžiausia leidžiamoji paklaida yra plius (minus) penkios tūkstantosios etaloniniais matuokliais gautų rezultatų dalys;c) naudojamos talpyklos talpos didžiausia leidžiamoji santykinė paklaida yra plius (minus) dvi tūkstantosios dalys;d) svėrimo priemonės didžiausia leidžiamoji santykinė paklaida pasvertam kiekiui yra plius (minus) viena tūkstantoji dalis;e) skirtumas tarp kiekvieno gauto tam tikrų grūdų rezultato ir vidutinės hektolitro s masės vertės, nustatytos paeiliui atlikus šešis matavimus, yra ne didesnė kaip plius (minus) trys tūkstantosios tos vidutinės vertės dalys.2. Ant kiekvieno matuoklio yra aiškiai matoma įrašų lentelė, kurioje įskaitomomis ir nenusitrinančiomis raidėmis pateikiama tokia informacija:a) EEB modelio tvirtinimo simbolis;b) gamintojo tapatumo ženklas ar pavadinimas;c) gamintojo aprašymas, jei toks yra;d) tapatumo numeris ir pagaminimo metai;e) tūrio mato nominalusis pajėgumas ir veikimo instrukcija, arba nuoroda į veikimo instrukciją.--------------------------------------------------


title: 2011 m. kovo 9 d. Europos Parlamento ir Tarybos direktyva 2011/17/ES, kuria panaikinamos Tarybos direktyvos 71/317/EEB, 71/347/EEB, 71/349/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB dėl metrologijos  Tekstas svarbus EEE

text:
18.3.2011

               LT

               Europos Sąjungos oficialusis leidinys

               L 71/1

         EUROPOS PARLAMENTO IR TARYBOS DIREKTYVA 2011/17/ES
   2011 m. kovo 9 d.
   kuria panaikinamos Tarybos direktyvos 71/317/EEB, 71/347/EEB, 71/349/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB dėl metrologijos
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 114 straipsnį,
   atsižvelgdami į Europos Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi įprastos teisėkūros procedūros (2),
   kadangi:

               (1)

               Sąjungos geresnio reglamentavimo politikoje pabrėžiama supaprastintų nacionalinių ir Sąjungos teisės aktų, kurie yra esminis veiksnys gerinant įmonių konkurencingumą ir siekiant Lisabonos darbotvarkės tikslų, svarba.

               (2)

               Kai kurios matavimo priemonės numatytos specialiose direktyvose, priimtose pagal 1971 m. liepos 26 d. Tarybos direktyvą 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės nuostatomis, suderinimo (3), kuri buvo išdėstyta nauja redakcija priėmus 2009 m. balandžio 23 d. Europos Parlamento ir Tarybos direktyvą 2009/34/EB dėl bendrų nuostatų, susijusių su matavimo priemonėmis ir metrologinės kontrolės metodais (4).

               (3)

               1971 m. liepos 26 d. Tarybos direktyva 71/317/EEB dėl valstybių narių įstatymų, susijusių su 5–50 kg vidutinio tikslumo stačiakampiais svarsčiais ir 1–10 kg vidutinio tikslumo cilindriniais svarsčiais, suderinimo (5), 1971 m. spalio 12 d. Tarybos direktyva 71/347/EEB dėl valstybių narių įstatymų, reglamentuojančių grūdų hektolitro masės matavimą, suderinimo (6), 1971 m. spalio 12 d. Tarybos direktyva 71/349/EEB dėl valstybių narių įstatymų, susijusių su laivų rezervuarų kalibravimu, suderinimo (7), 1974 m. kovo 4 d. Tarybos direktyva 74/148/EEB dėl valstybių narių įstatymų, susijusių su didesnio nei vidutinio tikslumo svarsčiais (nuo 1 mg iki 50 kg), suderinimo (8), 1974 m. gruodžio 17 d. Tarybos direktyva 75/33/EEB dėl valstybių narių įstatymų, susijusių su šalto vandens skaitikliais, suderinimo (9), 1976 m. liepos 27 d. Tarybos direktyva 76/765/EEB dėl valstybių narių įstatymų, susijusių su spiritometrais ir alkoholio areometrais, suderinimo (10), 1986 m. gegužės 26 d. Tarybos direktyva 86/217/EEB dėl valstybių narių įstatymų, susijusių su automobilių padangų slėgmačiais, suderinimo (11), priimtos remiantis Direktyva 71/316/EEB, yra techniškai pasenusios, jose neatsispindi šiuolaikinė matavimo technika, arba jose nustatytos priemonės nėra susijusios su technologijų plėtra ir jos yra vis rečiau naudojamos. Be to, nacionalinės nuostatos gali egzistuoti drauge su Sąjungos nuostatomis.

               (4)

               Nors 1976 m. liepos 27 d. Tarybos direktyvoje 76/766/EEB dėl valstybių narių įstatymų, susijusių su alkoholio lentelėmis, suderinimo (12) numatytas visiškas suderinimas, dauguma jos turinio įtraukta į Sąjungos reglamentus dėl alkoholio matavimo vyne ir spiritiniuose gėrimuose, visų pirma 1990 m. rugsėjo 17 d. Komisijos reglamentą (EEB) Nr. 2676/90, nustatantį vynų analizės metodus Bendrijoje (13), ir 2000 m. gruodžio 19 d. Komisijos reglamentą (EB) 2870/2000, nustatantį spiritinių gėrimų analizės Bendrijos etaloninius metodus (14). Tarptautiniai standartai, taikomi alkoholio lentelėms, yra tokie patys kaip pateiktieji Direktyvoje 76/766/EEB, ir jais ir toliau gali būti grindžiami nacionalinės teisės aktai.

               (5)

               Su panaikinamose direktyvose numatytomis matavimo priemonėmis susijusi technikos pažanga ir inovacijos praktiškai bus užtikrinamos savanoriškai taikant parengtus tarptautinius ir Europos standartus arba taikant nacionalines nuostatas, kuriomis nustatomos tokiais standartais grindžiamos techninės specifikacijos, arba, laikantis geresnės teisėkūros principų, įtraukiant į 2004 m. kovo 31 d. Europos Parlamento ir Tarybos direktyvą 2004/22/EB dėl matavimo priemonių (15) papildomas nuostatas. Be to, visų su panaikinamomis direktyvomis susijusių produktų laisvas judėjimas vidaus rinkoje užtikrinamas tinkamai taikant Sutarties dėl Europos Sąjungos veikimo 34, 35 ir 36 straipsnius bei abipusio pripažinimo principą.

               (6)

               Vis dėlto, atsižvelgiant į būsimą Direktyvos 2004/22/EB peržiūrą, reikėtų užtikrinti, kad septynių direktyvų panaikinimo data būtų nustatyta pakankamai iš anksto, kad Europos Parlamentas ir Taryba turėtų galimybę pareikšti kitą nuomonę dėl Direktyvos 2004/22/EB peržiūros.

               (7)

               Direktyva 71/349/EEB turėtų būti panaikinta.

               (8)

               Nors Direktyvos 71/317/EEB, 71/347/EEB, 74/148/EEB, 75/33/EEB, 76/765/EEB, 76/766/EEB ir 86/217/EEB taip pat turėtų būti panaikintos kuo skubiau, tačiau tai turėtų būti padaryta tik įvertinus, ar į šių direktyvų taikymo sritį patenkančios matavimo priemonės turėtų būti įtrauktos į Direktyvos 2004/22/EB taikymo sritį. Komisija turėtų atlikti tokį vertinimą rengdama Direktyvos 2004/22/EB įgyvendinimo ataskaitą. Atsižvelgiant į šį vertinimą, galėtų būti paankstinta nustatyta šių direktyvų panaikinimo data, kad būtų galima užtikrinti Sąjungos teisėkūros veiksmų, susijusių su matavimo priemonėmis, nuoseklumą. Bet kuriuo atveju šios direktyvos turėtų būti panaikintos ne vėliau kaip 2015 m. gruodžio 1 d.

               (9)

               Panaikinus direktyvas neturėtų atsirasti naujų kliūčių laisvam prekių judėjimui ar papildoma administracinė našta.

               (10)

               Direktyvų panaikinimas neturėtų turėti įtakos EB modelio patvirtinimams ir EB modelio patvirtinimo pažymėjimams iki jų galiojimo pabaigos.

               (11)

               Pagal Tarpinstitucinio susitarimo dėl geresnės teisėkūros (16) 34 punktą valstybės narės skatinamos dėl savo ir Sąjungos interesų parengti lenteles, kurios kuo geriau parodytų šios direktyvos ir jos perkėlimo į nacionalinę teisę priemonių atitiktį, ir viešai jas paskelbti,

         PRIĖMĖ ŠIĄ DIREKTYVĄ:
   1 straipsnis
   Nedarant poveikio 6 straipsnio 1 dalies taikymui, Direktyva 71/349/EEB panaikinama nuo 2011 m. liepos 1 d.
   2 straipsnis
   Laikantis 4 straipsnio ir nedarant poveikio 6 straipsnio 2 dalies taikymui, Direktyvos 71/347/EEB, 75/33/EEB, 76/765/EEB, 76/766/EEB ir 86/217/EEB panaikinamos nuo 2015 m. gruodžio 1 d.
   3 straipsnis
   Laikantis 4 straipsnio ir nedarant poveikio 6 straipsnio 3 dalies taikymui, Direktyvos 71/317/EEB ir 74/148/EEB panaikinamos nuo 2015 m. gruodžio 1 d.
   4 straipsnis
   Ne vėliau kaip 2011 m. balandžio 30 d. Komisija, remdamasi iš valstybių narių gautomis ataskaitomis, įvertina, ar į 2 ir 3 straipsniuose nurodytų direktyvų taikymo sritį patenkančias matavimo priemones reikia įtraukti į Direktyvos 2004/22/EB taikymo sritį ir ar turi būti atitinkamai pritaikytos pereinamojo laikotarpio priemonės bei nustatytoji šių direktyvų panaikinimo data. Komisija pateikia Europos Parlamentui bei Tarybai ataskaitą, prireikus, kartu su teisėkūros pasiūlymu tuo klausimu.
   5 straipsnis
   1.   Valstybės narės ne vėliau kaip 2011 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi 1 straipsnio. Jos nedelsdamos pateikia Komisijai tų priemonių tekstus.
   Tas priemones jos taiko nuo 2011 m. liepos 1 d.
   Valstybės narės, priimdamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės ne vėliau kaip 2015 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi 2 ir 3 straipsnių. Jos nedelsdamos pateikia Komisijai tų priemonių tekstus.
   Tas priemones jos taiko nuo 2015 m. gruodžio 1 d.
   Valstybės narės, priimdamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės aktų nuostatų tekstus.
   6 straipsnis
   1.   Pagal Direktyvą 71/349/EEB atliktos EB pirminės patikros ir išduoti kalibravimo pažymėjimai lieka galioti iki 2011 m. birželio 30 d.
   2.   Pagal Direktyvas 71/347/EEB, 75/33/EEB, 76/765/EEB ir 86/217/EEB išduoti EB modelio patvirtinimai ir EB modelio patvirtinimo pažymėjimai lieka galioti iki 2015 m. lapkričio 30 d.
   3.   Iki 2025 m. lapkričio 30 d. gali būti atliekama Direktyvą 71/317/EEB atitinkančių svarsčių ir Direktyvą 74/148/EEB atitinkančių svarsčių EB pirminė patikra, kuri vykdoma pagal Direktyvos 2009/34/EB 8, 9 ir 10 straipsnius.
   7 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   8 straipsnis
   Ši direktyva skirta valstybėms narėms.

      Priimta Strasbūre 2011 m. kovo 9 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         GYŐRI E.

      (1)  OL C 277, 2009 11 17, p. 49.

      (2)  2010 m. gruodžio 15 d. Europos Parlamento pozicija (dar nepaskelbta Oficialiajame leidinyje) ir 2011 m. vasario 21 d. Tarybos sprendimas.

      (3)  OL L 202, 1971 9 6, p. 1.

      (4)  OL L 106, 2009 4 28, p. 7.

      (5)  OL L 202, 1971 9 6, p. 14.

      (6)  OL L 239, 1971 10 25, p. 1.

      (7)  OL L 239, 1971 10 25, p. 15.

      (8)  OL L 84, 1974 3 28, p. 3.

      (9)  OL L 14, 1975 1 20, p. 1.

      (10)  OL L 262, 1976 9 27, p. 143.

      (11)  OL L 152, 1986 6 6, p. 48.

      (12)  OL L 262, 1976 9 27, p. 149.

      (13)  OL L 272, 1990 10 3, p. 1.

      (14)  OL L 333, 2000 12 29, p. 20.

      (15)  OL L 135, 2004 4 30, p. 1.

      (16)  OL C 321, 2003 12 31, p. 1.